### **RCR26 – Ετήσια κατανάλωση πρωτογενούς ενέργειας (εκ της οποίας: κατοικίες, δημόσια κτίρια, επιχειρήσεις, άλλα)**

| Αρ. γραμμής | Πεδίο | Μεταδεδομένα Δείκτη |
| --- | --- | --- |
| 0 | Συνάφεια ταμείου | ΕΤΠΑ, ΤΣ, ΤΔΜ |
| 1 | **Κωδικός δείκτη** | **RCR26** |
| 2 | **Ονομασία δείκτη** | **Ετήσια κατανάλωση πρωτογενούς ενέργειας (εκ της οποίας: κατοικίες, δημόσια κτίρια, επιχειρήσεις, άλλα)** |
| 2b | Κωδικός δείκτη και σύντομο όνομα (όνομα ανοιχτών δεδομένων) | RCR26 Energy: Annual primary energy consumption |
| 3 | Μονάδα μέτρησης | MWh/έτος |
| 4 | Τύπος δείκτη | αποτελεσμάτων |
| 5 | Τιμή Βάσης | >0 |
| 6 | Ορόσημο 2024 | Δεν απαιτείται |
| 7 | Τιμή Στόχος 2029 | >0 |
| 8 | Στόχος πολιτικής | Σ.Π. 2 Πιο Πράσινη Ευρώπη και στο πλαίσιο του ΤΔΜ |
| 9 | Ειδικός στόχος | RSO2.1 Ενεργειακή αποδοτικότητα και στο πλαίσιο του ΤΔΜ |
| 10 | Βασικές έννοιες και ορισμοί | Συνολική ετήσια κατανάλωση πρωτογενούς ενέργειας για τις ενισχυόμενες οντότητες. Η τιμή βάσης αναφέρεται στην ετήσια κατανάλωση πρωτογενούς ενέργειας πριν τις παρεμβάσεις και η τιμή επίτευξης αναφέρεται στην ετήσια κατανάλωση πρωτογενούς ενέργειας κατά το έτος μετά την ολοκλήρωση των παρεμβάσεων. Για τα κτίρια, και οι δύο τιμές πρέπει να τεκμηριώνονται με βάση τα Πιστοποιητικά Ενεργειακής Απόδοσης, σύμφωνα με την Οδηγία 2010/31/ΕΕ, είτε με τη διενέργεια ενεργειακού ελέγχου, σε περιπτώσεις παρεμβάσεων ή/και κτιρίων που εξαιρούνται από την υποχρέωση έκδοσης ΠΕΑ βάσει νόμου καθώς και σε περιπτώσεις που γίνεται χρήση δεδομένων πραγματικής κατανάλωσης.  Για τις διεργασίες σε επιχειρήσεις, η ετήσια κατανάλωση πρωτογενούς ενέργειας πρέπει να τεκμηριώνεται με βάση τις ενεργειακές επιθεωρήσεις ή άλλες σχετικές τεχνικές προδιαγραφές.  Ως δημόσια κτίρια ορίζονται τα κτίρια που ανήκουν σε δημόσιες αρχές και τα κτίρια που ανήκουν σε οντότητες μη κερδοσκοπικού χαρακτήρα, υπό την προϋπόθεση ότι αυτές οι οντότητες επιδιώκουν στόχους γενικού ενδιαφέροντος, όπως η εκπαίδευση, η υγεία το περιβάλλον και οι μεταφορές. Παραδείγματα αποτελούν τα κτίρια της δημόσια διοίκησης, τα σχολεία, τα νοσοκομεία, κτλ. |
| 11 | Πηγή δεδομένων | Υποστηριζόμενα έργα  Πληροφοριακό Σύστημα Προγραμμάτων εξοικονόμησης ενέργειας σε κατοικίες (ΥΠΕΝ)  Πληροφοριακό Σύστημα Buildingcert |
| 12 | Χρόνος μέτρησης | Με την ολοκλήρωση των υποστηριζόμενων έργων και την έκδοση των Πιστοποιητικών Ενεργειακής Απόδοσης, των ενεργειακών επιθεωρήσεων ή άλλων σχετικών τεχνικών προδιαγραφών. |
| 13 | Άθροιση |  |
| 14 | Αναφορές | *Κανόνας 1: Αναφορές ανά ειδικό στόχο*  Πρόβλεψη για σωρευτικές τιμές στόχου και επίτευξης από ενταγμένα έργα, έως το έτος αναφοράς (παράρτημα VII του ΚΚΔ, πίνακας 9).  Ο διαχωρισμός ανά είδος οντότητας που ενισχύεται πρέπει να παρουσιάζεται μόνο για τις τιμές που επιτυγχάνονται (δεν απαιτείται ανάλυση ανά τύπο κτιρίου για τον προγραμματισμό, αλλά μόνο για την υποβολή εκθέσεων) |
| 15 | Παραπομπές | Οδηγία 2010/31/ΕΕ του Ευρωπαϊκού Κοινοβουλίου και του Συμβουλίου για την ενεργειακή απόδοση των κτιρίων.  Οδηγία (ΕΕ) 2018/844 του Ευρωπαϊκού Κοινοβουλίου και του Συμβουλίου της 30ής Μαΐου 2018, για την τροποποίηση της Οδηγίας 2010/31/ΕΕ για την ενεργειακή απόδοση των κτιρίων και της Οδηγίας 2012/27/ΕΕ για την ενεργειακή απόδοση (OJ L 156/75, 19.6.2018) |
| 16 | Συσχετιζόμενος δείκτης προς χρήση από την Επιτροπή με βάση το Παράρτημα ΙΙ του Καν. ΕΤΠΑ και ΤΣ | CCR05 - Εξοικονόμηση στην ετήσια κατανάλωση πρωτογενούς ενέργειας |
| 17 | Σημειώσεις |  |