**Κωδικός Πρόσκλησης : ΒΑ\_ΕΤΠΑ\_2.1\_12**

**Φορέας Υποβολής Πρότασης : ……………………………………………………..…………………………………..…**

**Τίτλος Προτεινόμενης Πράξης : ……………………………………………………………………………..…………….**

**ΤΕΧΝΙΚΗ ΕΚΘΕΣΗ ΠΡΟΤΕΙΝΟΜΕΝΗΣ ΠΡΑΞΗΣ**

**Α. Αρμοδιότητα Δικαιούχου**

*Επισημαίνονται τα εδάφια του θεσμικού πλαισίου από όπου προκύπτει η αρμοδιότητα του δικαιούχου/ κύριου του έργου:*

* *Στην υλοποίηση της πράξης*
* *Στη λειτουργία και συντήρηση της πράξης*

*Επισημαίνεται ότι ο δικαιούχος θα πρέπει να έχει ενημερώσει την καρτέλα φορέα στο ΟΠΣ.*

**Β. Η υφιστάμενη κατάσταση – ανάπτυξη βηματισμού**

*Αναφέρονται αναλυτικά και τεκμηριώνονται με βάση ποιοτικά και ποσοτικά δεδομένα, η υφιστάμενη κατάσταση στον τομέα στον οποίο προτείνεται η σχετική παρέμβαση και για την συγκεκριμένη περιοχή που αιτείται η χρηματοδότηση. Επίσης προσδιορίζεται πλήρως η περιοχή η οποία αιτείται χρηματοδότησης και δίνονται όλα εκείνα τα απαραίτητα στοιχεία τα οποία αποτυπώνουν με λεπτομέρεια την κατάσταση που ισχύει στον συγκεκριμένο τομέα μέχρι και σήμερα:*

* *στοιχεία ακινήτου/ων, έτος κατασκευής, ιδιοκτησιακό καθεστώς (KAEK, οικοδομική άδεια κλπ).*
* *εμβαδό, χρήσεις, εξυπηρετούμενος πληθυσμός, αίθουσες τμήματα, εξοπλισμός κτλ, λειτουργική κατάσταση.*
* *Στοιχεία καταναλώσεων, ΠΕΑ υφιστάμενου κτιρίου/συγκροτήματος.*

*Τα στοιχεία της υφιστάμενης ενεργειακής απόδοσης καθώς και της αναμενόμενης ενεργειακής απόδοσης πιστοποιούνται με ενεργειακή επιθεώρηση από ενεργειακό επιθεωρητή. Ο ενεργειακός επιθεωρητής διενεργεί την 1η ενεργειακή επιθεώρηση, εκδίδει το αντίστοιχο αρχικό Πιστοποιητικό Ενεργειακής Απόδοσης (ΠΕΑ) και συμπληρώνει την πρόταση παρεμβάσεων στο σχετικό έντυπο.*

*Στην πρόταση παρεμβάσεων, ο επιθεωρητής θα πρέπει να αναφέρει τις προδιαγραφές και τα τεχνικά και ενεργειακά χαρακτηριστικά των δομικών στοιχείων του κτιριακού κελύφους και των ηλεκτρομηχανολογικών συστημάτων που απαιτούνται για τον υπολογισμό του ενεργειακού οφέλους και τον έλεγχο επίτευξης της ανωτέρω ενεργειακής απαίτησης. Ο επιθεωρητής καταγράφει την ενεργειακή κατηγορία στην οποία αναμένεται να καταταχθεί το κτίριο μετά την υλοποίηση των παρεμβάσεων και το ποσό εξοικονομούμενης πρωτογενούς και τελικής ενέργειας.*

*Η ορθή εφαρμογή των ανωτέρω είναι σημαντική καθώς η έκδοση του 1ου Π.Ε.Α. αποτελεί το σημείο αναφοράς της ενεργειακής απόδοσης, ενώ οι περιγραφόμενες εργασίες αποτελούν την εκκίνηση για την εκπόνηση της σχετικής μελέτης του έργου.*

*Η κάλυψη του ανωτέρω ενεργειακού στόχου θα διασφαλίζεται - πιστοποιείται μέσω της διενέργειας ενεργειακής επιθεώρησης από Ενεργειακό Επιθεωρητή τόσο πριν, όσο και μετά την υλοποίηση των παρεμβάσεων, και σε κάθε περίπτωση πριν την ολοκλήρωση της πράξης.*

**Γ. Εγκατάσταση συστημάτων ΑΠΕ**

*Στην περίπτωση όπου στην προτεινόμενη πράξη προβλέπεται η εγκατάσταση συστήματος ΑΠΕ, το οποίο θα συμβάλει σε περαιτέρω εξοικονόμηση ενέργειας, ο δικαιούχος πρέπει να αναπτύξει τα παρακάτω:*

1. *Τεκμηρίωση σκοπιμότητας εγκατάστασης. Θα πρέπει να συνοδεύεται από σχετική ανάλυση κόστους οφέλους.*
2. *Δεν προκύπτει οικονομική δραστηριότητα (πχ. πώληση ηλεκτρικής ενέργειας).*
3. *Το σύστημα θα συνεισφέρει στην επίτευξη της ενεργειακής εξοικονόμησης, σε συνδυασμό με τις λοιπές κτιριακές παρεμβάσεις, κατά ένα* ***μικρό μόνο*** *ποσοστό*

**Δ. Συμβατότητα του έργου με το δίκαιο του ανταγωνισμού.**

* *Στην περίπτωση που το έργο αφορά σε τοπική ή δημοτική επένδυση η οποία είναι αντικείμενο εμπορικής εκμετάλλευσης, ο δυνητικός δικαιούχος πρέπει να υποβάλλει στοιχεία που καταδεικνύουν ότι η υποδομή καλύπτει, κατά κύριο λόγο, τοπικές ανάγκες και συνεπώς η χρηματοδότηση του έργου δεν απειλεί να νοθεύσει τον ανταγωνισμό και δεν επηρεάζει τις εμπορικές συναλλαγές μεταξύ των κρατών μελών.*
* *στην περίπτωση που το έργο αφορά σε υποδομή μεικτής χρήσης, η οποία είναι αντικείμενο εμπορικής εκμετάλλευσης, είναι απαραίτητο να προσκομιστούν στοιχεία που καταδεικνύουν ότι η υποδομή είναι στην διάθεση των χρηστών ανοιχτά και χωρίς διακρίσεις, προκειμένου να διασφαλίζεται η αποτροπή της ενίσχυσης συγκεκριμένων τελικών χρηστών των υποδομών, καθώς και στοιχεία που τεκμηριώνουν ότι η οικονομική δραστηριότητα είναι αμιγώς επικουρική και αποτελεί βοηθητική δραστηριότητα περιορισμένης εμβέλειας.*
* *Επιπλέον, προκειμένου το προτεινόμενο έργο να μην ενέχει στοιχεία κρατικής ενίσχυσης, είναι αναγκαίο να διασφαλιστεί από το δικαιούχο ότι οι προτεινόμενες παρεμβάσεις δεν έχουν οικονομικό χαρακτήρα, ήτοι, δεν είναι αντικείμενο εμπορικής εκμετάλλευσης (δεν συνάπτεται σύμβαση οικονομικού ανταλλάγματος με διαχειριστή δικτύου διανομής ενέργειας μετά το πέρας του έργου).*

**Ε. Σχέδιο προγράμματος υλοποίησης του έργου**

*Στην περίπτωση όπου η προτεινόμενη πράξη αφορά ενεργειακή αναβάθμιση σχολικού κτιρίου/ συγκροτήματος, ο δικαιούχος θα αναφέρει τα μέτρα τα οποία θα λάβει ώστε να μην παρεμποδίζεται η εκπαιδευτική λειτουργία. Η αναφορά θα συνοδεύεται με τα κατάλληλα τεκμήρια (αναλυτικό σχέδιο προγράμματος υλοποίησης του έργου).*

**ΣΤ. Διασφάλιση λειτουργικότητας – αναμενόμενα αποτελέσματα**

*Αναφέρονται αναλυτικά, με ποιο τρόπο πρόκειται να διασφαλιστεί η λειτουργικότητα των προτεινόμενων παρεμβάσεων (λειτουργία -προσωπικό - συντήρηση), όπως επίσης και τα αναμενόμενα αποτελέσματα (αξιοποίηση).*

**Ζ. Συνοπτική περιγραφή συναφών έργων**

*Αναφέρονται τα έργα ανάλογου φυσικού αντικειμένου που έχουν υλοποιηθεί ή υλοποιούνται στην γεωγραφική περιοχή της εμβέλειας του φορέα υποβολής της πρότασης στον αντίστοιχο τομέα. Δίνονται για κάθε έργο στοιχεία που αφορούν στην χρονική περίοδο υλοποίησης του έργου, προϋπολογισμό, πολύ συνοπτική αναφορά του έργου και των αποτελεσμάτων αυτού, φορέα χρηματοδότησης, χρηματοδοτικό πλαίσιο και αναμενόμενη ημερομηνία ολοκλήρωσης (σε περίπτωση που το έργο βρίσκεται στη φάση υλοποίησης)*

Ημερομηνία,

Ο Νόμιμος Εκπρόσωπος